Kommissionens beslutning

af 19. december 2001

om fjerde ændring af beslutning 2001/740/EF om beskyttelsesforanstaltninger mod mund- og klovesyge i Det Forenede Kongerige

(meddelt under nummer K(2001) 4601)

(EØS-relevant tekst)

(2001/911/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 9, og

ud fra følgende betragtninger:

(1) Kommissionens beslutning 2001/740/EF(4), senest ændret ved beslutning 2001/848/EF(5), fastlægger beskyttelsesforanstaltninger mod mund- og klovesyge i Det Forenede Kongerige.

(2) Nogle grevskaber i Storbritannien, der er nævnt i bilag III, har ikke haft noget udbrud af mund- og klovesyge under denne epizooti, mens andre har været fri for sygdommen i mere end tre måneder. En yderligere udvidelse af det område, hvorfra det er tilladt at afsende visse typer kød, synes derfor hensigtsmæssig.

(3) Med den forbedrede dyresundhedssituation kan der fastlægges betingelser for kontrolleret afsendelse fra visse områder i Storbritannien af levende modtagelige dyr til de andre medlemsstater. Disse betingelser skal imidlertid tilgodese bestemmelserne i Rådets beslutning 98/256/EF om hasteforanstaltninger til beskyttelse mod bovin spongiform encephalopati(6).

(4) Da der har været meget få udbrud af mund- og klovesyge hos svin og de vigtigste svineavls- og svineopdrætsområder i Storbritannien er gået fri af sygdommen under denne epizooti, bør der desuden gives tilladelse til afsendelse under kontrollerede forhold af levende svin fra Storbritannien til de andre medlemsstater.

(5) Visse opholds- og kontaktkrav, der skal opfyldes af hensyn til den attesterede sundhedsstatus, kan lempes for svin, der flyttes mellem bedrifter, der efter Det Forenede Kongeriges lovgivning betragtes som en enkelt epidemiologisk gruppe, hvilket vil sikre, at enhver flytning af modtagelige dyr til en af bedrifterne omfattet af en enkelt driftslicens (single occupancy licence) medfører forbud mod afsendelse fra enhver af bedrifterne omfattet af denne licens i henhold til denne beslutning.

(6) Det anses også for passende at tillade afhentning af levende dyr til slagtning fra et begrænset antal bedrifter beliggende i områderne opført i bilag III og følgelig at tilpasse desinfektionskravene.

(7) Prøvekravene for donortyre og -orner på tyre- og ornestationer beliggende i de i bilag III opførte områder kan ophæves, og certifikatkravene for heste afsendt fra Storbritannien kan lempes.

(8) Situationen tages op til fornyet gennemgang på mødet i Den Stående Veterinærkomité, som er berammet til den 15.-16. januar 2002, og foranstaltningerne tilpasses om nødvendigt.

(9) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 2001/740/EF foretages følgende ændringer:

1. Artikel 1, nr. 2, affattes således: "2. Levende kvæg, får, geder, svin og andre klovbærende dyr må ikke afsendes fra eller flyttes gennem de dele af dets område, der er nævnt i bilag I og bilag II.

2.1. Uden at de restriktioner med hensyn til flytning af modtagelige dyr i og gennem Storbritannien, som de britiske myndigheder har indført, tilsidesættes, og som undtagelse fra bestemmelserne i første afsnit kan de ansvarlige myndigheder tillade direkte transit uden afbrydelse af klovbærende dyr gennem de områder, der er nævnt i bilag I og bilag II, ad hovedveje og pr. bane.

2.2. Uden at bestemmelserne i Rådets direktiv 64/432/EØF(7) og de restriktioner med hensyn til flytning af modtagelige dyr i og gennem Storbritannien, som de britiske myndigheder har indført, tilsidesættes, og som undtagelse fra bestemmelserne i første afsnit kan de ansvarlige myndigheder tillade afsendelse af levende svin på følgende betingelser:

- dyrene er opdrættet i de områder, der er anført i den pågældende kolonne i bilag III

- de kompetente veterinærmyndigheder i Det Forenede Kongerige giver tilladelse til afsendelsen af de pågældende dyr, og der gives mindst tre arbejdsdage i forvejen meddelelse om afsendelsen til de kompetente centrale veterinærmyndigheder i bestemmelsesmedlemsstaten og eventuelle transitmedlemsstater

- der har ikke været noget udbrud af mund- og klovesyge i det grevskab, der er nævnt i bilag III, i de seneste 90 dage

- dyrene i de sidste 30 dage før pålæsningen har været under veterinærmyndighedernes tilsyn på en enkelt bedrift, der ligger i de i bilag III nævnte områder i centrum af en cirkel omkring bedriften med en radius på mindst 10 km, hvor der ikke har været nogen udbrud af mund- og klovesyge i mindst de sidste 30 dage

- der er ikke blevet indsat nogen dyr af arter, der er modtagelige for mund- og klovesyge, på den bedrift, som er nævnt i fjerde led, i de sidste 30 dage før pålæsningen, undtagen svin, der kommer fra en eller flere leverende bedrifter, der er omfattet af en enkelt driftslicens (single occupancy licence), og som opfylder kravene i fjerde led, idet perioden i dette tilfælde kan afkortes til 7 dage

- de pågældende dyr under transporten ikke kommer i kontakt med dyr, som ikke er fra samme afsendelsesbedrift, medmindre alle dyrene sendes direkte til slagtning, idet de i så fald kan afhentes undervejs fra højst tre bedrifter omhandlet i fjerde led

- dyr til avl og produktion afsendes til højst tre bestemmelsesbedrifter i højst én anden medlemsstat

- dyrene under officiel kontrol transporteres med transportmidler, der er blevet rengjort og desinficeret før pålæsningen eller afhentningen af dyr til afsendelse uden for de i bilag III anførte områder fra bedrifter omhandlet i fjerde led

- de sundhedscertifikater, der omhandles i direktiv 64/432/EØF, og som ledsager levende svin, der afsendes fra dele af Det Forenede Kongeriges område opført i bilag III til andre medlemsstater, er forsynet med følgende påtegning:

'Dyr, der opfylder kravene i Kommissionens beslutning 2001/740/EF af 19. oktober 2001 om beskyttelsesforanstaltninger mod mund- og klovesyge i Det Forenede Kongerige.'"

2. Artikel 2, stk. 2, litra d), femte og sjette led, affattes således: "- der er ikke blevet indsat nogen dyr af arter, der er modtagelige for mund- og klovesyge, på den bedrift, som er nævnt i fjerde led, i de sidste 30 dage før pålæsningen eller, når det gælder opdrættet vildt, før slagtningen på bedriften, undtagen svin, der kommer fra en eller flere leverende bedrifter, der er omfattet af en enkelt driftslicens (single occupancy licence), og som opfylder kravene i tredje led, idet perioden i dette tilfælde kan afkortes til 7 dage

- dyrene eller, når det gælder opdrættet vildt slagtet på bedriften, slagtekroppene under officiel kontrol er blevet transporteret med transportmidler, der er blevet rengjort og desinficeret inden pålæsningen eller afhentningen af dyr til slagtning til afsendelse af fersk kød uden for områderne opført i bilag III, fra bedrifter omhandlet i fjerde led til det udpegede slagteri, som er beliggende i et område opført i bilag III."

3. I artikel 6, stk. 3, litra c), sjette led, indsættes følgende ord: "Denne prøve kræves dog ikke for donordyr, der opholder sig på tyre- og ornestationer omhandlet i fjerde led og beliggende i områderne opført i bilag III."

4. Artikel 12, stk. 2, udgår.

5. I artikel 13 indsættes som stk. 3: "3. Medlemsstaterne sikrer, at ingen levende dyr af modtagelige arter flyttes fra en bedrift, der har modtaget levende dyr af modtagelige arter omhandlet i artikel 1, stk. 2.2, i de forudgående 30 dage. De kompetente myndigheder kan nedsætte denne stilstandsperiode til ikke under 7 dage."

6. I artikel 16 ændres "31. januar 2002" til "28. februar 2002".

7. Bilag III affattes som angivet i bilaget til denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 19. december 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 395 af 30.12.1989, s. 13.

(4) EFT L 277 af 20.10.2001, s. 30.

(5) EFT L 315 af 1.12.2001, s. 64.

(6) EFT L 113 af 15.4.1998, s. 38.

(7) EFT 121 af 29.7.1964, s. 1977/64.

BILAG

"BILAG III

>TABELPOSITION>

ADNS= Kode for anmeldelse af dyresygdomme (beslutning 2000/807/EF)

GIS= Kode for administrativ enhed

B= oksekød

S/G= fåre- og gedekød

P= svinekød

FG= opdrættet vildt af arter, som er modtagelige for mund- og klovesyge

WG= vildtlevende vildt af arter, som er modtagelige for mund- og klovesyge

LP= levende svin"